આવા સંજોગોમાં શું કરવાનું? જો યોગ્ય લાગે તો તે પ્રતિકૂળ કૉમેન્ટને સ્વીકારો. કહો કે તમારી વાત સાચી છે. જો યોગ્ય ન લાગે તો નમ્રતાથી પોતાનો તર્ક રજૂ કરી અસંમતિ દાખવો. અસંમતિ દાખવવા જેટલો સમય ન હોય તો માત્ર ‘અસંમત’ એટલું લખો. જો તેમ પણ ન કરવું હોય તો સીધી વાત છે, તેના પર કોઈ પ્રતિક્રિયા જ ન આપો. જો કોઈ પજવનારી કૉમેન્ટ સતત કર્યા કરે તો તેને બ્લૉક કરી દો. જો તમને લાગે કે કોઈ વ્યક્તિ તમને ખીજવવા માટે જ તમારી પૉસ્ટ પર કૉમેન્ટ કર્યા કરે છે તો તેને જવાબ આપવાનું છોડી દો. અવગણના એ શ્રેષ્ઠ રસ્તો છે. એ વ્યક્તિ આપોઆપ બંધ થઈ જશે. આ બધું આનંદ માટે છે, દુઃખી થવા માટે નહીં. સોશિઅલ મીડિયા આપણા માટે છે, આપણે સોશિઅલ મીડિયા માટે નથી તે વાત યાદ રાખો.